title: Plymouth (Bro-Saoz)
text: Plymouth (distaget [ˈplɪməθ] e saozneg ; distaget Plimout alies gant ar Joniged) (Aberplymm e kerneveureg), zo ur porzh bras e Bro-Saoz e kontelezh Devon, er reter da g-Kerne-Veur. Brudet eo evel porzh-brezel dreist-holl dre m'eo an hini brasañ en Europa ar c'hornôg.
  
  Gerdarzh 
  Dont a rafe anv kêr eus anv ar stêr Plym mouth, genoù e saozneg. Savet eo an anv kerneveurek gant aber ha Plym, skrivet Plymm gant lod.
  
  Douaroniezh 
  Emañ kêr Plymouth etre ar stêr Tamer er c'hornôg, hag ar stêr Plym er reter, en ur pleg-mor a ra anezhi unan eus brasañ perzhier naturel er bed. Se zo kaoz e oa ur goudor eus ar c'hentañ evit ar morlu saoz.
  
  Istor 
  Eus Plymouth e tivroas an dud anvet pilgrims da Amerika en 1620 war al lestr Mayflower, hag eno e voe savet trevadenn Plymouth gante ha kêr Plymouth, e Massachusetts.
  
  Statud 
  Abaoe ar 1añ Ebrel 1998 ez eo un Amaezherezh unvan disrannet diouzh kontelezh amaezel Devon, daoust dezhi chom en he c'hontelezh lidel, e Bro-Saoz,
  
  Kêrioù gevellet 
  Dimezet pe gevellet eo ar c'hêrioù-mañ gant Plymouth:
    Brest, Breizh abaoe 1963
    Gdynia, Polonia abaoe 1976
    Novorossiysk, Rusia abaoe 1990
    Donostia, Euskal Herria , abaoe 1990
    Plymouth, Massachusetts, SUA abaoe 2001.
  
  Darempred zo ivez gant :
    Sekondi-Takoradi, e Ghana
  
  Da Vreizh 
  Ul lestr-treizh a zo da vont a-dreuz Mor Breizh eus Plymouth da Rosko.
  
  Liammoù diavaez 
  
   Lec'hienn ofisiel kêr bPlymouth
  
  Kêrioù Devon